Oficialusis leidinys L 082 , 29/03/2003 p. 0040 - 0041



Komisijos sprendimas 2003 m. kovo 25 d. dėl acefato neįrašymo į Tarybos direktyvos 91/414/EEB I priedą ir augalų apsaugos produktų, savo sudėtyje turinčių šios veikliosios medžiagos, registracijos panaikinimo (pranešta dokumentu Nr. C(2003) 868) (tekstas svarbus EEE) (2003/219/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką [1] su paskutiniais pakeitimais, padarytais Komisijos direktyva 2003/5/EB [2], ypač į jos 8 straipsnio 2 dalies ketvirtąją pastraipą, atsižvelgdama į 1992 m. gruodžio 11 d. Komisijos reglamentą (EEB) Nr. 3600/92, nustatantį išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, pirmojo etapo įgyvendinimo taisykles [3] su paskutiniais pakeitimais, padarytais Reglamentu (EB) Nr. 2266/2000 [4], ypač į jo 7 straipsnio 3A dalies b punktą, kadangi: (1) Direktyvos 91/414/EEB 8 straipsnio 2 dalyje yra numatyta, kad Komisija vykdo veikliųjų medžiagų, naudojamų augalų apsaugos produktuose, kurie jau buvo rinkoje 1993 m. liepos 15 d., patikrinimo darbų programą. Išsamios šios programos vykdymo taisyklės buvo parengtos Reglamente (EB) Nr. 3600/92. (2) 1994 m. balandžio 27 d. Komisijos reglamente (EB) Nr. 933/94, augalų apsaugos priemonių veikliąsias medžiagas ir skiriančiame ataskaitų rengėjas valstybes nares Komisijos reglamentui (EEB) Nr. 3600/92 įgyvendinti [5], su paskutiniais pakeitimais, padarytais Reglamentu (EB) Nr. 2230/95 [6], buvo nustatytos augalų apsaugos produktų veikliosios medžiagos, kurios turėtų būti įvertintos pagal Reglamentą (EEB) Nr. 3600/92, paskirta valstybė narė, kuri bus kiekvienos medžiagos įvertinimo pranešėja, ir nurodyti kiekvienos veikliosios medžiagos gamintojai, laiku pateikę pranešimą. (3) acefatas yra viena iš 89 veikliųjų medžiagų, nurodytų Reglamente (EB) Nr. 933/94. (4) pagal Reglamento (EEB) Nr. 3600/92 7 straipsnio 1 dalies c punktą Italija, kaip paskirtoji valstybė narė pranešėja, 1996 m. rugsėjo 30 d. pateikė Komisijai informacijos, gautos iš pranešėjų pagal šio reglamento 6 straipsnio 1 dalį, įvertinimo ataskaitą. (5) gavusi valstybės narės pranešėjos ataskaitą, Komisija pradėjo konsultacijas su valstybių narių ekspertais ir pagrindiniu pranešėju (Tomen France SA), kaip numatyta Reglamento (EEB) Nr. 3600/92 7 straipsnio 3 dalyje. (6) Italijos parengtą įvertinimo ataskaitą peržiūrėjo valstybės narės ir Komisija Maisto grandinės ir gyvūnų sveikatos nuolatiniame komitete. Paaiškėjo, kad pateiktos informacijos nepakanka nustatyti, ar, esant siūlomoms naudojimo sąlygoms, augalų apsaugos produktai, savo sudėtyje turintys minėtos veikliosios medžiagos, apskritai galėtų atitikti Direktyvos 91/414/EEB 5 straipsnio 1 dalies a ir b punktuose nustatytus reikalavimus. Dėl to 2001 m. vasario 14 d. Komisijos sprendime 2001/134/EB dėl sprendimo dėl galimo tam tikrų veikliųjų medžiagų įrašymo į Direktyvos 91/414/EEB I priedą [7], kuriuo ne vėliau kaip iki 2001 m. kovo 31 d. pranešėjui buvo leista parengti dokumentus ribotam skaičiui naudojimo atvejų. Gavus papildomos informacijos, ši peržiūra buvo baigta 2002 m. birželio 28 d. pateikiant Komisijos acefato peržiūros ataskaitą pagal Reglamento (EEB) Nr. 3600/92 7 straipsnio 6 dalį. (7) iš atliktų įvertinimų paaiškėjo, kad pateiktos informacijos nepakanka norint įrodyti, ar būtų galima tikėtis, kad siūlomomis naudojimo sąlygomis acefato turintys augalų apsaugos produktai apskritai atitinka Direktyvos 91/414/EEB 5 straipsnio 1 dalies a ir b punktuose nustatytus reikalavimus, visų pirma dėl vartotojų saugos esant galimam acefato poveikiui ir dėl galimo poveikio netiksliniams organizmams. (8) dėl to acefatas neturėtų būti įrašytas į Direktyvos 91/414/EEB I priedą. (9) turėtų būti imtasi priemonių užtikrinti, kad per tam tikrą laikotarpį būtų panaikinta ir nepratęsta acefato turinčių augalų apsaugos produktų registracija, ir kad nebūtų išduodama nauja registracija. (10) pagal Direktyvos 91/414/EEB 4 straipsnio 6 dalies nuostatas valstybių narių suteiktas bet koks atidėjimo laikotarpis acefato turinčių augalų apsaugos produktų atsargoms pašalinti, sandėliuoti, pateikti į rinką ir sunaudoti, turėtų būti ne ilgesnis kaip 12 mėnesių, kad turimas atsargas būtų leista naudoti ne ilgiau kaip dar vieną auginimo sezoną. (11) šis sprendimas neapriboja jokių veiksmų, kurių vėliau galėtų imtis Komisija dėl šios veikliosios medžiagos pagal 1978 m. gruodžio 21 d. Tarybos direktyvą 79/117/EEB, draudžiančią pateikti į rinką ir naudoti augalų apsaugos produktus, turinčius tam tikrų veikliųjų medžiagų [8], su paskutiniais pakeitimais, padarytais Austrijos, Suomijos ir Švedijos Stojimo aktu. (12) šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Acefatas kaip veiklioji medžiaga neįrašoma į Direktyvos 91/414/EEB I priedą. 2 straipsnis Valstybės narės užtikrina, kad: a) acefato turinčių augalų apsaugos produktų registracija būtų panaikinta per šešis mėnesius nuo šio sprendimo priėmimo dienos; b) nuo šio sprendimo priėmimo dienos acefato turinčių augalų apsaugos produktų registracija nebūtų išduodama arba pratęsiama pagal Direktyvos 91/414/EEB 8 straipsnio 2 dalyje numatytą leidžiančią nukrypti nuostatą. 3 straipsnis Pagal Direktyvos 91/414/EEB 4 straipsnio 6 dalies nuostatas valstybės narės suteikia atidėjimo laikotarpį, kuris yra kuo trumpesnis, bet ne ilgesnis kaip 18 mėnesių nuo šio sprendimo priėmimo dienos. 4 straipsnis Šis sprendimas skirtas valstybėms narėms. Priimta Briuselyje, 2003 m. kovo 25 d. Komisijos vardu David Byrne Komisijos narys [1] OL L 230, 1991 8 9, p. 1. [2] OL L 8, 2003 1 14, p. 7. [3] OL L 366, 1992 12 15, p. 10. [4] OL L 259, 2000 10 13, p. 27. [5] OL L 107, 1994 4 28, p. 8. [6] OL L 225, 1995 9 22, p. 1. [7] OL L 49, 2001 2 20, p. 13. [8] OL L 33, 1979 2 8, p. 36. --------------------------------------------------